

**LAJOSKOMÁROM TELEPÜLÉS**

**KÖZÖSSÉGI SZÍNTEREINEK HASZNÁLATI SZABÁLYZATA**

Hatályos: 2025. március 1. napjától

**Lajoskomárom település**

**közösségi színtereinek használati szabályzata**

Lajoskomárom Nagyközség Önkormányzatának Képviselő-testülete a település közművelődési közösségi színtereinek használati szabályzatát az alábbiakban határozza meg.

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 73. § (1) bekezdése kimondja, hogy „*A közművelődéshez való jog gyakorlása közérdek, a közművelődési tevékenységek támogatása közcél*.”

A község közösségi színterének szolgáltatásait, programjait bárki igénybe veheti, aki a használati szabályzatban foglalt feltételeket elfogadja, betartja.

**1.** Lajoskomárom Nagyközség Önkormányzatának Képviselő-testülete a helyi közművelődésről szóló 7/2021. (IX.2.) önkormányzati rendeletében állapította meg közösségi színtereit, amelyet a közművelődési feladatok folyamatos megvalósítása érdekében közművelődési helyszínként működtet.

**2. Közösségi színterek, közművelődési helyszínek**:

2.1 Könyvtári, Információs és Közösségi Hely – Közösségi Színtér – Lajoskomárom, Komáromi u. 6.;

2.2 Faluház Lajoskomárom – Középbogárd – Nyárfa u. 2.;

2.3. Kulturális célú szabadtéri rendezvény helyszínek

 a) Lajoskomárom 84 Hrsz (Sporttelep; Akácliget);

 b) Lajoskomárom 85 Hrsz (Vásártér);

 c) Lajoskomárom 82/5 és 82/6 Hrsz (Béka-tó és környéke)

 d) Lajoskomárom –Középbogárd – 1522/6 Hrsz (Sporttelep)

 e) Lajoskomárom, Batthyány u. 5. (Piac tér)

 f) Lajoskomárom, Fülöp-hegyi pincesor

2.4. Ifjúsági Klub Lajoskomárom, Komáromi u. 1.

2.5.Tűzoltószertár, Ozorai utca 1/b.

**3.Közösségi színterek fenntartója**: Lajoskomárom Nagyközség Önkormányzat (a továbbiakban: Önkormányzat) 8136 Lajoskomárom, Komáromi u. 4.

3.1. A **2.4. pont** szerinti Közösségi Színtér **üzembentartója:** Lajoskomáromi Ifjúsági Közhasznú Egyesület 8136 Lajoskomárom, Komáromi u. 1.

**5**. **Közösségi színterek igénybevételének szabályozása**

5.1. A helyiség/helyszín igénybevételének szándékát szakmai munkatárstól, legalább 5 munkanappal a tervezett igénybevétel előtt – írásban - kell kérni. A szakmai munkatárs a nyitvatartási időben az egyéb programok időpontjainak figyelembevételével biztosítja a helyiséget/helyszínt az igénylőnek.

5.2 A helyhatósági választáson jelöltként nyilvántartásba vett polgármester jelöltek, képviselőjelöltek, valamint az országgyűlési képviselő-választáson jelöltként nyilvántartásba vett személyek egy-egy alkalommal ingyenesen vehetik igénybe a közösségi színtér helyiségeit kampányrendezvény tartása céljából az 5.1. pontban foglaltak szerint.

5.3 Az önkormányzat természetbeni juttatásként a lajoskomáromi székhellyel rendelkező nevelési intézményeknek, civil szervezeteknek, szakmai szervezeteknek, az Egészségfejlesztési Iroda által koordinált programok résztvevőinek díjmentesen biztosítja a közösségi színtér helyiségeinek igénybevételét.

5.4.A közösségi színtér használata során a 8. pontban rögzített házirend betartása kötelező.

5.5. A közösségi színterekhez kapcsolódó eszközök nem, vagy csak igen indokolt esetben kölcsönözhetők a szakmai munkatárs döntése alapján. Az eszközök használatáért díjat kell fizetni.

**6. A közösségi színterek helyiség/helyszín használati szabályai**

**6.1. Díjmentes tevékenységek és szolgáltatások:**

6.1.1. a fenntartó önkormányzat és intézményeinek szervezésében megvalósuló rendezvények,

6.1.2. az e szabályzatban meghatározott jelöltek választási kampányának biztosítása,

6.1.3. a lajoskomáromi székhelyű, Lajoskomárom településen működő civil szervezetek általi igénybevétel,

6.1.4. a lakosság ingyenes egészségügyi szűréseire/vizsgálataira,

6.1.5 a helyi művészeti csoportok, öntevékeny körök részére, tevékenységük gyakorlásához

6.1.6. a díjmentes igénybevétel alkalmával a rendezvény szervezője vagy más szervezet üzleti célú, haszonszerző vagy díjat felszámító tevékenységet nem folytathat.

* 1. **Díjköteles tevékenységek és szolgáltatások:**
		1. üzleti célú tevékenységekre való igénybevétel;
		2. bármely a 6.1 pontba sorolható tevékenység esetén, ha annak során jövedelem szerző tevékenység folyik;
		3. mindazon tevékenységek, melyek a 6.1 pontban nem szerepelnek.
		4. A közösségi színterek és helyszínek díjait a *2. melléklet* tartalmazza;
		5. Lajoskomáromi Ifjúsági Közhasznú Egyesület tagjai 50 % kedvezménnyel használhatják a Ifjúsági Klub épületét.
1. **A helyiség/helyszín, eszközök használatára vonatkozó megállapodás**

7.1.A közösségi színtér helyiség/helyszín/eszköz használatára vonatkozó írásbeli megállapodás megkötésére, megrendelés visszaigazolására a szakmai munkatársak jogosultak. A megrendelést a *3. melléklet* szerinti nyomtatvány 2 példányban történő benyújtásával történik. Szakmai munkatárs 1 példányt a megrendelő részére visszajuttat.

7.2. Könyvtári szolgáltatások díjai a 1. melléklet tartalmazza.

7.3. A díjat a megállapodás alapján az Önkormányzat pénztárába kell befizetni, vagy az önkormányzat számlájára kell átutalni a használat vagy igénybe vétel előtt 3 munkanappal.

7.4. A megállapodásban rögzíteni kell a keletkezett szemét elszállításának módját és felelősét.

7.5. A közösségi épületek használatának házirendjét a 4. melléklet tartalmazza.

1. **A Közösségi színterek általános** **házirendje**

8.1 A közösségi színteret, helyiséget nyitvatartási időben minden érdeklődő látogathatja, igénybe veheti kulturális szolgáltatásait, berendezéseit, felszereléseit és más eszközeit.

8.2. A közösségi színteret, helyszínt annak rendeltetése szerint, - szervezett, kötött program kivételével – minden érdeklődő, - igénybevételi szándék bejelentése nélkül - szabadon használhatja.

8.3. Az előzetes bejelentéssel történő használat/igénybevétel, annak teljeskörű felelősségvállalásával történhet.

8.4. A közösségi színtér helyszínein minden látogató köteles a közösségi és társas élet szabályait betartani, kulturált magatartást tanúsítani.

8.5. A közösségi színtérként működő helyiség/helyszín, közösségi célokat szolgál, ezért védelme, berendezésének és felszerelésének anyagi felelősséggel történő használata, a tisztaság és rend megóvása minden látogató kötelessége.

8.6. A látogató személyes tárgyainak megóvásáért az önkormányzat felelősséget nem vállal.

8.7. A közösségi színtér helyiségeiben 14 éven aluliak 20.00 óra után csak szülő, vagy felnőtt korú személy felügyelete mellett tartózkodhatnak.

8.8. A házirend, jogvédelmi előírások betartásáért, valamint betartatásáért az erre kijelölt személy felel.

8.9. A házirend betartása, minden látogató számára kötelező.

**9. A Nyilvános Könyvtár speciális használati szabályzata, házirendje**

**9.1.** A könyvtárosi teendőket az Önkormányzat foglalkoztatásában álló személy látja el, a munkaköri leírásban foglaltak szerint, az önkormányzat által meghatározott nyitva tartási rendben.

**9.2.** A könyvtárhasználó jogai és a könyvtárhasználat feltételei

9.2.1. A könyvtárhasználó jogosult,

1. a nyilvános könyvtár szolgáltatásainak igénybevételére,
2. az alapszolgáltatások ingyenes igénybevételére - a könyvtár megtekintése, nyomtatott dokumentumok (könyv, újság) helyben használata, állományfeltáró eszközök használata, tájékoztatás a könyvtárról, a szolgáltatásokról és a könyvtári rendszerről

9.2.2. A könyvtárhasználat feltételei:

1. Egyes szolgáltatások igénybevétele beiratkozáshoz kötött,
2. a beiratkozáskor a következő személyes adatokat kell közölni és igazolni: név, anyja neve, születési helye és ideje, lakcíme, személyi igazolványának vagy útlevelének száma.
3. A könyvtár a személyes adatok védelméről az erre vonatkozó jogszabályok szerint gondoskodik.
4. A beiratkozással igénybe vehető szolgáltatások: könyv-, folyóirat-, stb. kölcsönzése, könyvtári kölcsönzés.
5. Az olvasó minden alkalommal olvasójegyét bemutatni köteles.
6. Egy-egy alkalommal maximálisan 10 könyv kölcsönözhető 30 napra, amely szükség esetén meghosszabbítható egy alkalommal újabb 30 napra.
7. Az elveszett vagy megrongált könyvtári dokumentumot az olvasó köteles pótolni.
8. A könyvtár kézikönyvtár állománya csak helyben használható, illetve csak egy munkanapra kölcsönözhető.
9. A könyvtár könyvtárközi kölcsönzéssel biztosítja azokat a dokumentumokat, amelyek nem találhatók meg az állományban.
10. A könyvtárban fegyelmezett, csendes magatartás az elvárt.

**9.3.** Könyvtári Információs és Közösségi hely nyitvatartási ideje:

Hétfő:  07.30-16.30 óráig

Kedd: 07.30-16.30 óráig

Szerda: 07.30-16.30 óráig

Csütörtök: 07.30-16.30 óráig

Péntek: 07.30-16.30 óráig

Közösségi Színtér nyitvatartási ideje:

Hétfő: 08.00-19.00 óráig

Kedd: 08.00-19.00 óráig

Szerda: 08.00-19.00 óráig

Csütörtök: 08.00-19.00 óráig

Péntek: 08.00-19.00 óráig

Szombat: 08:00-14:00 óráig

**9.4.Térítésköteles szolgáltatások**

9.4.1. fénymásolás, nyomtatás, scannelés, laminálás, spirálozás; igazolványkép készítés.

9.4.2. a díjak mértékét a *1. melléklet* tartalmazza.

**9.5. A számítógép használat feltételei:**

9.5.1. A könyvtárban lehetőség van számítógép- és internet használatára. Az elhelyezett gépek térítésmentesen használhatók.

9.5.2. Általános szabályok:

A használók közízlést sértő internetes oldalakat nem látogathatnak, a rendszer regisztrálja a látogatott webhelyet. A számítógép-használó tevékenységével nem sértheti meg a hatályos jogszabályokat és nem veszélyeztetheti a számítógépes rendszert. A számítógépről való nyomtatásra lehetőség van, amit előre kell jelezni. A számítógép használata során felmerülő hibát azonnal jelezni kell. Tilos a számítógép beállításait megváltoztatni, a műszaki hibákat saját kezűleg elhárítani. A számítógépre nem engedélyezett semmilyen szoftver telepítése, fájlok mentése csak az e célra fenntartott helyre történhet. Az engedély nélkül telepített vagy mentett alkalmazások törlésre kerülnek. Elektronikus levelezésre külön postafiókot nem biztosítunk. A használt technikai eszközök épségéért a használók anyagi felelősséggel tartoznak.

Pirtyák Zsolt sk.

polgármester

Jelen Szabályzatot Lajoskomárom Nagyközségi Önkormányzat Képviselő-testülete a 69/2018. (V.2.) határozatával jóváhagyta. Hatályos: 2018. május 3. napjától

Jelen Szabályzat felülvizsgálatát Lajoskomárom Nagyközségi Önkormányzat Képviselő-testülete a 36/2025. (II.24.) határozatával jóváhagyta.

 Felülvizsgálatot követően hatályos**:** 2025. március 1. napjától

 Reizinger Ádám sk.

 polgármester